Salon Pepe Åhman arkistot - But I'm a human not a sandwich
Tuoksuttomasti kampaajalla
Kaupallinen yhteistyö: Kampaamopalvelut saatu Salon Pepe Åhmanilta & osa No Nothing -tuotesarjan tuotteista saatu KC Professionalilta.
Kävin viimeksi kampaajalla marraskuun alussa, eli aika tovi tässä kerkesi vierähtää, ja juurikasvuakin oli ehtinyt tulla jo monen sentin verran. Onneksi tämä raidoitettu vaalea väri on sellainen, että melko kauan pystyy antaa kasvamaan ennen kuin alkaa näyttää epäsiistiltä, ainakin mun mielestä. Syy siihen, miksi lykkäsin seuraavaa kampaamokäyntiä, oli ahdistus tuoksuista. Joulun migreeniputken aikaan mielessä kävi jo sellainen ajatus, että olikohan tämä nyt tässä? Että voinko enää koskaan käydä kampaajalla ilman, että saan sieltä migreenin mukaani.
Halusin kuitenkin laittaa hiukset kuntoon ennen meidän hääpäiväbileitä, ja siksi aloin varovaisesti kyselemään luottokampaajaltani Raisalta Salon Pepe Åhmanilta, että onnistuisiko mun toiveiden toteuttaminen täysin tuoksuttomasti. Ja onnistuihan se, onneksi!
Raisa on siirtynyt vasta Salon Pepe Åhmanin ihanaan Lauttiksen liikkeeseen töihin, joten sinne siis tieni vei. Toki kampaamossa oli lisäkseni muitakin asiakkaita, ja heidän hiuksiinsa käytettiin yhtäaikaisesti tuoksullisia tuotteita, joiden tuoksu leijaili vähän myös omaan nenääni. Mulla se raja onneksi kuitenkin toistaiseksi kulkee siinä, että mitään ei laiteta mun hiuksiin tai iholle, tai mun kampaaja ei tuoksu voimakkaasti. Eli se, että parin metrin päässä suihkuteltiin tuoksullista lakkaa ei vaikuttanut mun migreeniin.
Me raidoitettiin mun hiukset, ja vaalennusaineessa ei mitään lisättyä tuoksua onneksi ollut. Lauttiksen Salon Pepe Åhmanilla on käytössä koko KC Professionalin No Nothing -tuotesarja, jossa ei siis nimensä mukaisesti ole mitään ylimääräistä, ei myöskään tuoksua. Kaikilla sarjan tuotteilla on Allergia- ja astmaliiton allergiatunnus ja siksi ne sopivat kaikkein herkimmillekin. Hoidettiin siis mun hiuksia No Nothing -tuotesarjan tuotteilla, joista sinisellä etiketillä varustetut kosteuttavat tuotteet sopivat turvallisesti myös pidennysten kanssa käytettäväksi.
Olin itse ostanut aiemmin jo kotiin No Nothing -sarjan kuivashampoota kaksi purkkia, sekä vaaleanpunaetikettiset värjättyjen hiusten shampoon ja hoitoaineen. Olen ollut todella tyytyväinen niihin, ja ne ovat olleet mulla käytössä omissa hiuksissa joulusta asti. Sen lisäksi sain nyt kampaamokäynnin yhteydessä testiin No Nothingilta kosteuttavan Moisture -sarjan No nothing Very Sensitive Moisture Shampoon, -hoitoaineen ja hiuksiin jätettävän hoitoaineen, sekä vaaleanpunaisen lämpösuojasuihkeen. Mä koen muuten, että sarjasta löytyy kaikki mahdolliset tuotteet joita kaipaan, mutta yksi toive olisi vielä: tuoksuton seerumi, jota voisi levittää hiusten latvoihin. Seerumit ovat niin helppo ja ihana tapa vähentää pörröisyyttä, että sellainen olisi ihan loistava lisä tähän sarjaan! Pliis KC Professional: tehkää myös tuoksuton hiusseerumi! Ja tietty myös hopeashampoo tuoksuttomana olisi oiva lisä.
Me ei tällä kertaa taitettu mun hiusten vaalennettua sävyä millään, ei edes hopeashampoolla, koska täysin tuoksutonta vaihtoehtoa ei ollut. Onneksi Raisa on niin piinkova ammattilainen, että pelkällä ajalla ja vaalennusseoksen ainesosilla pelaamalla hän sai sävystä juuri tarpeeksi vaalean ja viileän, eikä taittoa edes tarvittu. Olen tosi tyytyväinen tähän lopputulokseen, ja olo raikastui kertaheitolla, kun pitkä juurikasvu vaihtui pirteään vaaleaan.
Onnistuuko käynti tavallisessa kampaamossa tuoksuttomasti?
En voi tietenkään puhua kaikkien kampaamojen puolesta, mutta ainakin Lauttiksen Salon Pepe Åhmanilla onnistuu, mikäli muiden asiakkaiden tuoksulliset tuotteet eivät haittaa. Toki varmasti on myös sellaisia aikoja, että saa olla ainoana asiakkaana kampaamossa (jos valitsee jonkun yleisesti ei niin suositun ajan). Kannattaa ehdottomasti kysyä omalta kampaajalta rohkeasti eri vaihtoehdoista!
Mä iloitsen niin paljon siitä, että tuoksuttomia vaihtoehtoja tulee tuotteisiin koko ajan paljon lisää! Vaikka on toisaalta harmillista luopua monista vanhoista suosikeista, on toisaalta myös jännittävää tutustua uuteen maailmaan. Vaikka ihan kaikkea ei vielä ole saatavilla tuoksuttomana, niin ne kaikkein tärkeimmät jutut löytyy kuitenkin.
ALEKOODI SALON PEPE ÅHMANILLE LAUTTASAAREEN & MIKONKADULLE:
Nyt saatte väri- ja leikkauspaketit 10% alennuksella arkisin klo 10-16 Salon Pepe Åhmanin Lauttiksen ja Mikonkadun liikkeissä koodilla IINA. Alekoodi on voimassa maaliskuun loppuun asti.
Kiitos jälleen kerran Raisalle ihan super ammattitaidosta, näillä hiuksilla on ihan parasta juhlia viidettä hääpäivää!
Avainsanat: Hajusteherkkyys, Hiukset, Kampaamo, Kampaamo Helsinki, Salon Pepe Åhman, Salon pepe Åhman alekoodi, Salon pepe åhman kokemuksia, Salon Pepe Åhman Lauttis, Salon Pepe Åhman Mikonkatu, Vaalennus
Te olette maailman parhaita!
*Lukijailta on järjestetty yhteistyössä Lasten PR:n ja Salon Pepe Åhmanin kanssa. Saimme myös lukijailtaan ilmaiseksi glögijuomat, pillimehut ja limonadit Raikastamolta, sekä goodie bagien sisältöön kirjoja Kustantamo S&S:ltä, lahjakortit nimikointitarroihin Tarramonsterilta, hiustuotteen & etukupongin Salon Pepe Åhmanilta, pienet pussukat Geffer Oy:ltä sekä liput Designmuseoon Designmuseolta. Salon Pepe Åhman teki meille myös ilmaiseksi kampauksia ja pikameikkejä.
Eilen vietettiin mun urani kolmatta lukijailtaa! Se oli ihan mieletön, ja olen ihan uskomattoman kiitollinen siitä, että niin moni teistä halusi tulla paikan päälle. Halukkaita osallistujia oli lähes 200, mutta 20 henkilöä arvoin tulemaan paikalle. Musta on aina mahtavaa vaihtaa teidän kanssa ajatuksia ja kokemuksia, ja saada palautetta. Lukijailloissa parasta on kuitenkin se, että sinne usein tulee sellaisiakin lukijoita, joiden olemassaolosta en ole edes tiennyt enempää kuin numerot Google Analyticsissa. Eilenkin pääsin tapaamaan montaa sellaista ihmistä, joka ei ole koskaan kommentoinut tai ilmoittanut itsestään, vaikka on hengaillut blogin mukana jopa 7 vuotta! Lukijaillat antavatkin siis ihan uudenlaisen mahdollisuuden tavata sellaisiakin tyyppejä, jotka ovat sitoutuneita ja aina mukana, mutta joista mä en vaan tiedä.
Mä ymmärrän oikein hyvin sen, että moni ei ehdi, jaksa tai halua kommentoida tai lähettää viestiä. Suurin osa lukijoista on sellaisia ”hiljaisia lukijoita” ja niin olen itsekin monen blogin tai muun kanavan kohdalla. Mutta arvostan myös ihan super paljon jokaista saamaani kommentia ja viestiä, sekä henkilökohtaisia tapaamisia teidän kanssa. Niistä saa niin paljon irti itse kirjoittajana. Teistä huokuu positiivista energiaa, valveutuneisuutta ja mahtavia ajatuksia, joista mä voin joka päivä inspiroitua. Kiitos ihan hirveästi!
Parasta oli huomata, kuinka eilenkin lukijaillassa osa solmi uusia ystävyyssuhteita ja sopi tapaamisia, ja tutustui samanhenkisiin ihmisiin. Illassa oli rento tunnelma ja iloinen puheensorina kantautui joka puolelta. Sitä oli ihana kuunnella, ja toki osallistua itsekin keskusteluun. Illassa oli paikalla suunnilleen yhtä monta perheellistä kuin ei-perheellistäkin. Sitä usein ajattelee, että suurin osa lukijoista olisi perheellisiä koska itse olen, mutta tilastot kertovat toisin. Jaottelu menee suunnilleen puolet ja puolet, ja musta on ihan mieletöntä, että onnistun tuottamaan sisältöä, joka kiinnostaa sellaisiakin, joiden kanssa elämäntilanteet ovat aivan erilaiset.
Silti koen, että vaikka te kaikki olette erilaisia ihmisiä, niin ainakin kaikkia lukijailtoihin osallistuneita, ja teitä joiden kanssa vaihdetaan muuten ajatuksia, yhdistää tietynlainen samanhenkisyys. Positiivinen asenne, avoimuus ja rentous tulee ekana mieleen, kun mietin kaikkia teitä, jotka olen blogiurani aikana tavannut. Onhan se toki ihan loogistakin, että erilaisuudesta huolimatta ne on ne jotkut yhdistävät tekijät, jotka tuovat ihmisiä yhteen.
Lukijailta ei olisi mitenkään onnistunut ilman yhteistyökumppaneitani Lasten PR:ää ja Salon Pepe Åhmania. Lasten PR:n Riikka hoiti kaikki juoksevat asiat, tarjoilut ja goodie bagit meille, ja piti koko illan ajan kaikista käytännön asioista huolta. Riikka on aivan ihana ihminen, ja olen niin kiitollinen siitä, että Riikka auttoi jälleen järjestämään lukijaillan. Mun hiukset iltaan laittoi oma luottokampaajani ihana Raisa, ja lisäksi taitavat Netta ja Antti tekivät pikakampauksia ja pikameikkejä kaikille halukkaille osana lukijailtaa. Illassa oli ihanaa glamourin tuntua, ja ainakin itse nautin ihan hurjasti siitä, kun joku muu laittaa mun hiukset tai meikin. Salon Pepe Åhman tarjosi meille tilan sekä ihanaa hemmottelua.
Pikkujouluissa oli teemaan sopivasti tarjolla kuohuvaa ja pientä purtavaa. Herkulliset leivät Lasten PR:n Riikka osti meille sympaattisesta kahvila Cafelitosta. Skumpan lisäksi tarjolla oli glögiä, jotka meille sponsoroi Raikastamo Oy. Raikastamolla on kaksi uutta Raikastamon luomuglögiä, perinteistä punaista, sekä vaaleaa omena-lime -glögiä, jossa ei ole lainkaan lisättyä sokeria. Molemmat olivat herkullisia!
Lukijailta on järjestetty yhteistyössä Lasten PR:n ja Salon Pepe Åhmanin kanssa. Saimme myös lukijailtaan ilmaiseksi glögijuomat, pillimehut ja limonadit Raikastamolta, sekä goodie bagien sisältöön kirjoja Kustantamo S&S:ltä, lahjakortit nimikointitarroihin Tarramonsterilta, hiustuotteen & etukupongin Salon Pepe Åhmanilta, pienet pussukat Geffer Oy:ltä sekä liput Designmuseoon Designmuseolta. Salon Pepe Åhman teki meille myös ilmaiseksi kampauksia ja pikameikkejä.
Otettiin illasta muistoksi vielä ryhmäkuvia. Mä oon vaan vieläkin sanaton ja aivan fiiliksissä teistä. KIITOS! Ja seuraava lukijailta alkuvuoteen on jo suunnitteilla, ja lisäksi mietin, että ensi vuonna voisin hyvin järjestää vihdoinkin sen pohjoisemman lukijaillan Oulussa. Niin paljon on tullut kyselyitä siitä! Täytyy vaan laittaa pyörät pyörimään, ja miettiä miten sen saisi järjestettyä fiksusti.
Aivan ihanaa päivää kaikille ja suuri kiitos vielä eilisestä <3
Iina Hyttinen 13:07
Avainsanat: Lasten PR, Lukija-ilta, Lukijailta, Lukijat, Salon Pepe Åhman
Toukokuun kuulumiset pähkinänkuoressa
Ale-löytöjä helposti
Mä uskon sun unelmiin
EU-vaalit ovat käynnissä – miksi minä äänestän?
Nopea netti on mun tärkein työväline
Annika Peltonen: EU-vaalit ovat käynnissä – miksi minä äänestän?
ida ihana: Mä uskon sun unelmiin
E: Ale-löytöjä helposti
Hmm: Ale-löytöjä helposti
Abortista: EU-vaalit ovat käynnissä – miksi minä äänestän?
Arki Arki Arvonta Bloggaaminen Blogi Esikoinen Hiukset Häät Joulu Joulukalenteri Juhlat Kasvatus Kaverit Keskimmäinen Kesä Koti Lapset Matka Mielessä Minä OOTD Ostokset Otto Oulu Parisuhde Perhe Päivän asu Päivän asu Rakkaus Rakkaus Raskaus Ruoka Ruoka Shoppailu Sisustus Tyyli Ulkoilu Vaatteet Vanhemmuus Vanhemmuus Vauvan kehitys videopostaus Viikonloppu Yhteistyöt Äitiys